2002-es labdarúgó-világbajnokság (döntő)
A 2002-es labdarúgó-világbajnokság döntőjét a jokohamai International Stadionban, 2002. június 30-án, 20:00-ától játszották. A mérkőzés győztese nyerte a 17. labdarúgó-világbajnokságot. A két csapat Németország és Brazília volt. A két ország válogatottja először találkozott világbajnoki mérkőzésen. A találkozón 2–0-ra a brazilok nyertek. A brazilok mindkét gólját Ronaldo szerezte, a torna gólkirálya is ő lett, 8 találattal.